kardosdrur/scandi-wiki huggingface dataset:
Viljen til sejr

Viljen til sejr (eng.: Chariots of Fire) er en britisk historisk drama film fra 1981. Den fortæller en faktabaseret historie om to atleter ved OL 1924: Eric Liddell, en hengiven skotsk kristen, der kører til ære for Gud, og Harold Abrahams, en engelsk jøde, der løb for at overvinde fordomme.

Filmen blev udtænkt og produceret af David Puttnam, skrevet af Colin Welland, og instrueret af Hugh Hudson. Den blev nomineret til syv Oscars og vandt fire, herunder "Bedste film" og "Bedste manuskript".

Filmens engelske titel er inspireret af linjen: "Bring me my chariot of fire" fra William Blakes digt tilpasset til den populære britiske patriotiske hymne Jerusalem. Hymnen høres i slutningen af filmen. Den oprindelige sætning "vogn (e) af ild" er fra 2 Kongebog 02:11 og 06:17 i Bibelen.

Referencer

Eksterne Henvisninger 
 

Britiske film fra 1981
Engelsksprogede film
Oscar for bedste film
Dramafilm fra Storbritannien
Sportsfilm
Historiske film fra Storbritannien
Biografiske film fra Storbritannien
Poul-Henrik Pedersen

Poul-Henrik Pedersen (født 27. september 1945 i Rårup) er en dansk journalist, forfatter og politiker, som tidligere har været borgmester i den daværende Nykøbing Falster Kommune og til 2021 var byrådsmedlem i Guldborgsund Kommune.

Han blev født i Rårup ved Horsens. I 1969 flyttede han til Nykøbing Falster. Han arbejdede som journalist i 25 år, hvor han især skrev om politik. Han blev medlem af Socialdemokratiet i 1982 og var medlem af forskellige udvalg inden han i 1990 blev valgt som borgmester i kommunen. I 1997 blev han løsgænger, inden han i 1998 blev medlem af lokalpartiet Nyt Nykøbing F, som i dag hedder Guldborgsundlisten. Han forblev borgmester i kommunen frem til 31. december 2006, hvor han blev efterfulgt af Kaj Petersen efter Strukturreformen dette år, hvor Nykøbing Falster Kommune blev lagt sammen med Nysted, Nørre Alslev, Sakskøbing, Stubbekøbing og Sydfalster til Guldborgsund Kommune.

Ved kommunalvalget i 2013 fik Pedersen 228 personlige stemmer, mod 524 ved valget i 2009. Han blev genvalgt med 211 personlige stemmer ved kommunalvalget 2017, men opnåede med 107 personlige stemmer ikke genvalg ved kommunalvalget 2021.

Pedersen har været formand for Refa og Nykøbing Falster Alliancen og næstformand for Lollandsbanen.

Han har udgivet flere skønlitterære bøger og i 2014 udkom hans selvbiografi En eksborgmesters bekendelser.

Bibliografi 
 Moralens bøddel (2011) 
 Hævntørst og pistacienødder (2011) 
 Bestilling på mord (2012) 
 Tro, håb og terror (2013) 
 En eksborgmesters bekendelser (2014)

Referencer 

Borgmestre i Nykøbing Falster
Tidligere borgmestre fra Danmark
Selvbiografer fra Danmark
Journalister fra Danmark
Borgmestre fra Socialdemokraterne
Anders Høiris

Anders Holdt Høiris (født 1. august 1953) er en dansk erhvervsmand, direktør og tidligere kommunalpolitiker. Han har været direktør i bl.a. mode- og elektronikvirksomheder. Han sidder i bestyrelsen i en række virksomheder og formand for Brdr. Christensen og næstformand for Migatronic A/S samt Det Københavnske Teatersamarbejde.

Karriere 
Høiris er uddannet cand.merc. på Syddansk Universitet. Han har desuden en MBA fra University of California. Han var medejer af reklamebureauet Egebjerg og direktør for sammen indtil det blev solgt til Grey-koncernen og fusionerede med Heimburger og blev til La Familia. Fra 1999 til 2001 var han administrerende direktør i tøjfirmaet Carli Gry International, og var bagmanden bag fusionen med InWear til firmaet IC Companys. Han var efterfølgende vicedirektør for  Companys frem til 2003. Som formand for Intersport forsøgte han i 2005 at fusionere med Sportmaster, men dette projekt lykkedes ikke. Han blev ansat som direktør for højtalervirksomheden Jamo i 2002, hvor hans skulle vende den negative udvikling med faldende omsætning for virksomheden. Da det norske FSN Capital trak sig som investor i 2004 fik han Klipsch Audio Technologies til at overtage virksomheden, og opsagde derefter sin stilling.

I d. 1. august 2012 tiltrådte han som direktør i den nystiftede interesseorganisation Business LF, der markedsfører Lolland-Falster. I forbindelse med ansættelsen flyttede han til Sundby på Lolland. Han opsagde sin stilling fra januar 2014 for at tilbringe mere tid med familien.

Han underviser i markedsføring og afsætningsøkonomi på Copenhagen Business School.

Han er og har været aktiv i en række bestyrelser, heriblandt en bestyrelsespost i uddannelsesvirksomheden TACK International Danmark A/S, Formandsposten i Brdr Christensen fra 2017, Næstformand i Migatronic A/S, og Næstformand for Københavnske Teatersamarbejde. Høiris er interesseret i historie og arkæologi, og i 2010 blev han formand for frilandsmuseet, forsøgs- og forskningscentret Middelaldercentret ved Nykøbing Falster efter at have siddet i bestyrelsen i fire år. Han overtog posten efter John Brædder, der er borgmester i Guldborgsund Kommune, og han var formand frem til 2016. Høiris har desuden været næstformand for Nørrebro Teater inden han tiltrådte stillingen som formand. Han har været formand for LEGO Wear, som er LEGOs tøjfirma og næstformand i Danmarks Eksportråd fra 2002 til 2006. 

I 1994 blev han valgt ind i byrådet for De Konservative i Gentofte Kommune. Han var medlem indtil 2000.

Privatliv 
Høiris er gift og har tre børn og bor i dag på Østerbro. Tidligere boede han i Charlottenlund..

Referencer 

Erhvervsfolk fra Danmark
Kommunalpolitikere fra Danmark
Personer i Kraks Blå Bog
Frederik af Schaumburg-Lippe

Prins Frederik til Schaumburg-Lippe () (30. januar 1868 – 12. december 1945) var en tysk prins, som var overhoved for en sidelinje til fyrstehuset Schaumburg-Lippe, der boede på slottet Náchod i Bøhmen. Han var gift med den danske Prinsesse Louise og dermed svigersøn til Kong Frederik 8. af Danmark.

Fødsel og familie 

Han blev født den 30. januar 1868 på slottet Ratiboritz i Bøhmen som søn af Prins Wilhelm af Schaumburg-Lippe og Prinsesse Bathildis af Anhalt-Dessau. Han tilhørte en sidelinje til fyrstehuset Schaumburg-Lippe, der boede på slottet Náchod i Bøhmen.

Første ægteskab 

Den 5. maj 1896 blev han gift på Amalienborg i København med prinsesse Louise af Danmark, datter af Frederik 8. af Danmark og Louise af Sverige-Norge.

Parret fik tre børn:

 prinsesse Marie Luise Dagmar Bathildis Charlotte af Schaumburg-Lippe (10. februar 1897 – 1. oktober 1938). Hun blev gift med prins Friedrich Sigismund af Preussen.
 prins Christian Nikolaus Wilhelm Friedrich Albert Ernst af Schaumburg-Lippe (20. februar 1898 – 13. juli 1974), gift med sin kusine, prinsesse Feodora af Denmark (datter af prins Harald).
 prinsesse Stephanie Alexandra Hermine Thyra Xenia Bathildis Ingeborg af Schaumburg-Lippe (19. december 1899 – 2. maj 1925), gift med prins Viktor Adolf af Bentheim og Steinfurt.

Prinsesse Louise døde på slottet Ratiboritz i Bøhmen den 4. april 1906.

Andet ægteskab 

Prins Frederik giftede sig igen den 26. maj 1909 i Dessau med Prinsesse Antoinette af Anhalt, datter af Arveprins Leopold af Anhalt og Prinsesse Elisabeth af Hessen-Kassel.

Parret fik to sønner:
 prins Leopold Friedrich Alexander Wilhelm Eduard af Schaumburg-Lippe (21. februar 1910 - 25. januar 2006)
 prins Wilhelm Friedrich Karl Adolf Leopold Hilderich af Schaumburg-Lippe (24. august 1912 - 4. marts 1938)

Prins Friedrich døde i Kudowa i Schlesien i 1945.

Litteratur 
 
 

Kongelige fra Tyskland
Huset Schaumburg-Lippe-Náchod
Toyota (Aichi)

er en by i Japan med  indbyggere. Byen er lokaliseret i Aichi-præfekturet en times transport øst for hovedbyen Nagoya.

Toyota Motors væsentligste fabrik, Tsutsumi-fabrikken, findes her. De langvarige nære bånd mellem Toyota Motor Corporation og byen for Toyota-shi, tidligere kendt som Koromo (挙母市 Koromo-shi), gav byen dens navn.

Toyota Motors hovedkvarter findes i byen.

Historie 

1. marts 1951 fik Koromo bystatus. Den tilstødende landsby Takahashi blev underlagt Koromo 30. september 1956. Pga. berømtheden og den store økonomiske betydning af byens største arbejdsgiver, så skiftede  navn til Toyota 1. januar 1959.

Uddannelse 
 Aichi Gakusen University
 Aichi Institute of Technology
 Toyota National College of Technology
 Aichi Mizuho College
 Ohkagakuen University – Toyota-campus
 Chukyo University – Toyota-campus
 Japanese Red Cross Toyota College of Nursing

Sportsfaciliteter 
 Toyota Stadium

Attraktioner 

 Toyota Municipal Museum of Art
 Toyota Automobile Museum

Kilder

Eksterne henvisninger 

  
 City of Toyota (Archive of older English pages)
 

Byer i Japan
Aichi
Muskauparken

Muskauparken (polsk Park Mużakowski, tysk Fürst-Pückler-Park) er den største og mest berømte landskabspark i engelsk stil i Polen og Tyskland. Parken har et areal på 5,45 km², fordelt på begge sider af floden Nysa Łużycka/Lausitzer Neisse, som danner den polsktyske grænse. Den er indskrevet på UNESCOs liste over verdens kulturarv, grundet sin betydning for «udviklingen af landskabsarkitektur som egen disciplin».

Ud over parken er området også kendt for Muskauslottene (Det gamle slot og Det nye slot), et orangeri og flere bygninger i klassicistisk stil.

Historie 
Parken blev grundlagt af prins Hermann von Pückler-Muskau (1785–1871) fra Bad Muskau, som var ejer af parkområderne. Efter omfattende studier i England, udlagde han grænserne for, og iværksatte anlægget af, en landskabspark i 1815. Arbejdet indebar blandt andet ombygningen af Det gamle slot samt opførelsen af et gotisk kapel, et engelsk hus, en række broer og et orangeri. Arbejdet pågik frem til 1845, da Pückler blev nødt til at sælge sin fædrene arv på grund af pengemangel. Områderne blev snart købt af en nederlandsk prins, som ansatte den kendte landskabsarkitekt Eduard Petzold, som var Pücklers elev, for at færdiggøre arbejdet.

De fleste parkbygninger blev ødelagt i 1945 på grund af krigshandlingerne. Efter krigen blev parken delt mellem Polen og Tyskland, som følge af de nyopståede grænser, med to tredjedele af parken på den polske side. Genopbygningen af det Det nye slot og broerne på den tyske side pågår stadig. Begge lande samarbejder i dag om parkens vedligehold og rekonstruktion.

Billedgalleri

Eksterne kilder/henvisninger 

 Muskauer Park / Park Mużakowski på UNESCOs websted
 Panoramabilleder fra parken 

Verdensarvsområder i Polen
Bygninger, konstruktioner og anlæg i Polen
Parker i Tyskland
Grænseoverskridende beskyttede områder
Koromo

Koromo har flere betydninger:

Koromo, en variant af koi-karper.
Koromo (Mali) en kommune i Mali.
Koromo, et tidligere navn for byen Toyota (Aichi).
Japansk ord for tøj.
Koromo Amae, navn på en karakter i den japanske manga Saki.
Toyota (flertydig)

Toyota er et japansk keiretsu og efternavn.

Toyota Group 
 Toyota Motor Corporation
 Toyota Industries Corporation
 Toyota Tsusho
 Toyota Boshoku
 Toyota Central R&D Labs., Inc.
 Toyota Production System

Geografi 
 Toyota (Aichi), en by i Aichi i Japan
 Toyota (Yamaguchi), en by i Toyoura-distriktet, Yamaguchi, Japan
 Toyota-distriktet (Hiroshima), et distrikt i Hiroshima, Japan
 Toyota Prefectural Natural Park Yamaguchi, Japan

Institutioner 
 Toyota Technological Institute i Nagoya i Japan
 Toyota Technological Institute at Chicago i USA

Personer med efternavn Toyota 
 Maho Toyota, japanesk skuespillerinde
 Manami Toyota, japanesk bryder
 Lauren Toyota,canadisk tv-personlighed

Sportsarenaer 
 Toyota Center (flertydig)
 Toyota Center (Houston)
 Toyota Sports Center
 Toyota Park (flertydig)
 Toyota Park, Illinois
 Toyota Arena (flertydig)
 Toyota Arena, tidligere sponsornavn for Letná Stadion i Prag
 Toyota Stadium (flertydig)
 Toyota Stadium, stadion i Toyota i Japan
 Toyota Stadium (Cronulla), Cronulla, New South Wales i Australien

Sport 
 Toyota Super Corollas, basketball
 Toyota Verblitz, rugby union club, ejet af Toyota Motor
 Toyota Industries S.C., fodboldklub, ejet af Toyota Industries
 Toyota Industries Shuttles, rugby union club, ejet af Toyota Industries

Begivenheder 
 Toyota Grand Prix of Long Beach
 Toyota Pro/Celebrity Race
 Toyota All-Star Showdown
 Toyota/Save Mart 350
Toyoda

Toyoda er flertydig:

Personer med efternavnet Toyoda 
 Akio Toyoda (født 1956), Præsident for Toyota Motor Corporation
 Eiji Toyoda (1913-2013)
 Fumio Toyoda (1947-2001)
 Kiichiro Toyoda (1894–1952), grundlægger af Toyota Motors
 Noriyo Toyoda
 Sakichi Toyoda (1867–1930), grundlægger af Toyota Industries Corporation Co., Ltd.
 Shoichiro Toyoda (født 1925)
 Soemu Toyoda (1885–1957)
 Teijirō Toyoda
 Toshiaki Toyoda (født 1969)
 Toyoda Toru
 Yohei Toyoda (født 1985)

By 
 Toyoda (Shizuoka), en by i Iwata-distriktet i Shizuoka i Japan

Virksomhed 
 Toyoda Machine Works

Se også 
 Toyota (flertydig)
Psalter

Psalter eller psalterium har flere betydninger:

 Psalter (bog) − Salmernes Bog, Davids 150 salmer samlet i én bog til brug i liturgien.
 Psalter (instrument) − et gammelt strengeinstrument, en slags harpe.
Psalter (instrument)

Psalter eller psalterium (græsk ψαλτήριον) er et gammelt strengeinstrument, en slags harpe, hvis strenge blev anslået med et plekter eller med fingrene. Det forekommer allerede hos hebræerne og blev senere oprindelsen til spinettet og derigennem til det moderne klaver.

Fra Daniels Bog kap.3, v.5:
"... Når I hører lyden af horn, fløjte, citer, harpe, psalter, sækkepibe og alle andre instrumenter, skal I kaste jer ned og tilbede guldstøtten, som kong Nebukadnesar har opstillet ..." | ()

Kilder

Eksterne henvisninger 

 "Psalter" på Ordnet.dk



Strengeinstrumenter
Psalter (bog)

Psalter eller psalterium kaldes Salmernes Bog, Davids 150 salmer samlet i én bog til liturgien. Der var i middelalderen et gallikansk og et romersk psalter.

Se også 
 Tidebønner
 Breviar

Referencer

Eksterne henvisninger 
  Wikimedia Commons har flere filer relaterede til Psalter og Illuminerede psaltere
 "Psalter" på Ordnet.dk
 Salmernes Bog, online hos Bibelselskabet.dk
 "Palimpsester og håndskriftet AM 618 4to" fra det 12. århundrede, en gammel fransk religiøs bog der indeholder Davids psalter og forskellige hymner. - Fra Haandskrift.ku.dk



Liturgi
Litteratur
Jean Senebier

Jean Senebier (født 6. maj 1742 i Genève, død 22. juli 1809 sammesteds) var en schweizisk plantefysiolog. 

Efter først at have været præst blev han bibliotekar i Genève og behandlede plantefysiologien i Encyclopédie méthodique (1791); 1800 udkom hans Physiologie végétale i 5 bind. Forinden havde han 
offentliggjort arbejder om sollysets betydning for planterne, resultater af flere tusind forsøg, der havde fundamental betydning i plantefysiologien, idet de viste, at den af de grønne plantedele (og kun af sådanne) udskilte ilt stammer fra luftens kulsyre, og at denne proces kun foregår i lyset. Han mente (med urette), at kulsyren kom ind i planten med det gennem roden optagne vand. Med Ingen-Housz, der havde opnået lignende resultater, kom han i bitter strid om prioriteten i denne sag.

Kilder 

 

Plantefysiologer
Botanikere fra Schweiz
Faglitterære forfattere fra Schweiz
Fransksprogede forfattere
Personer fra Genève
Personer i oplysningstiden
Læk Danske Kirke

Læk Danske Kirke er kirke i Læk Sogn for den danske folkekirkemenighed i den sydslesvigske by Læk (ty. Leck;  nordfrisisk Leek). 

Dansk Kirke i Sydslesvig hører under Haderslev Stift og forener de 30 danske menigheder i Sydslesvig.  Den virker i tilslutning til Danske Sømands- og Udlandskirker, som ansætter og udsender præsten.

Kirkebygningen er fra 1970 og har 140 siddepladser. Orglet er et Frobeniusorgel med seks stemmer.

Se også
 Dansk Kirke i Sydslesvig
 Danske Sømands- og Udlandskirker.

Referencer

Eksterne henvisninger
 Informationsside  med billede 
 "Pastorater"  fra Dks-folkekirken.dk
 "Den Danske Folkekirke syd for grænsen", et historisk resume fra Dks-folkekirken.dk
 Kort kirkehistorie  for Dansk Kirke i Sydslesvig

Læk
Danske kirker i Sydslesvig
Folkekirken
Etableret i 1970
Joseph Sauveur

Joseph Sauveur (født 24. marts 1653 i La Flèche, død 9. juli 1716 i Paris) var en fransk matematiker og fysiker.

I sin skoletid forsøgte Sauveur at bruge så meget tid som muligt på at studere matematik og mekanik. Herefter tog han til Paris, hvor hans onkel indvilligede i betale for hans studie af filosofi og teologi.

Han assisterede Mariotte ved dennes forsøg, og bistod med beregninger på vandanlæg i 1681. I blev han professor i matematik ved Collège Royal. Foruden matematik studerede han især lydlære. Han opdagede de "stød", to næsten lige høje toner giver, når de klinger samtidig, gjorde en mængde forsøg over svingende strenge og blev ved disse og andre arbejder over toners svingningstal en af den nyere lydlæres grundlæggere. Blandt hans vigtigste arbejder var Principes d'acoustique et de musique (1700—01).

Eksterne henvisninger 
 

Matematikere fra Frankrig
Fysikere fra Frankrig
Faglitterære forfattere fra Frankrig
Fransksprogede forfattere
Franskmænd i 1600-tallet
Franskmænd i 1700-tallet
Eucerin

Eucerin er et varemærke for en serie af hudplejeprodukter, der ejes af det tyske selskab Beiersdorf AG. Beiersdorf er også kendt for deres produkt Nivea, hvis historie fletter sammen med Eucerins tilbage til 1892. 

Brandet kan spores tilbage til Paul C. Beiersdorfs apotek i Hamborg i slutningen af 1800-tallet. Beiersdorf solgte senere apoteket til Oscar Troplowitz, der begyndte at sælge den første Eucerin-produktserie under Beiersdorf navnet.

I 2014 vandt Eucerin en Danish Beauty Award for Årets Ansigtsplejeprodukt.

Eksterne henvisninger

Eksterne links 
 Officielt website 

Varemærker
Kosmetikvirksomheder fra Tyskland
Joseph Dente

Joseph Gottlieb Dente (23. januar 1838 i Stockholm - 24. maj 1905 sammesteds) var en svensk musiker.

Elev af Franz Berwald, uddannede sig Dente i sin ungdom nærmest som violinist under d'Aubert i Stockhlm, senere under Léonard i Bryssel, og optrådte offentlig som solist både i udlandet og de skandinaviske lande. Kun 15 år gammel blev han medlem af det kongelige hofkapel i Stockholm og steg efterhånden gennem forskellige grader - 1861 sangrepetitør ved operaen, 1868 koncertmester - til værdighed af kapelmester 1872, og efter Normans afgang 1879 første kapelmester, indtil han 1885 tog sin afsked. Desuden var han
medlem af det kongelige musikalske akademi og lærer i komposition og instrumentation ved konservatoriet. Dente har komponeret værker for kammermusik og orkester samt operetten I Marokko.

Kilder 

 

Violinister fra Sverige
Dirigenter fra Sverige
Komponister fra Sverige
Medlemmer af Kungliga Musikaliska Akademien
Svenskere i 1800-tallet
Personer fra Stockholm
Jan Ingenhousz

Jan Ingenhousz (født 8. december 1730 i Breda, død 7. september 1799 ved London) var en hollandsk naturforsker.

Biografi 
Ingenhousz kom som ung læge til England, hvor han vandt megen anseelse både som læge, plantefysiolog og fysiker. Efter den morderiske koppeepidemi i den østrigske kejserfamilie i 1767 blev Ingenhousz kaldt til Wien for at inokulere de kejserlige børn. Som løn fik han titel af livlæge med et betydeligt honorar. I 1769 blev han medlem af Royal Society. Som fysiker har Ingenhousz navnlig syslet med elektriciteten og varmelæren. Mest berømte er hans arbejder over grønne planters forhold til luften. Sammen med Priestley må han siges at have begrundet læren om kulsyreassimilationen, idet han fastslog, at belyste grønne planter optager kulsyre og udskiller ilt, medens de i mørke optager ilt og udskiller kulsyre ligesom dyrene. Hans værker herom er Experiments upon Vegetables (1779) og On the Food of Plants (1796). I det sidstnævnte værk fremsattes væsentlig teoretiske betragtninger; de i de mellemliggende år ved Lavoisiers arbejde vundne nye kemiske synspunkter er også udnyttede. Af den grund er det sidste værk lettere læseligt end det første, det egentlige hovedværk.

Kilder 

 

Plantefysiologer
Læger fra Nederlandene
Fysikere fra Nederlandene
Faglitterære forfattere fra Nederlandene
Engelsksprogede forfattere
Medlemmer af Royal Society
Nederlændere i 1700-tallet
112 (alarmnummer)

112, ofte anbefalet udtalt 1-1-2,) er alarmnummeret til ambulance, politi og brandvæsen i Danmark, i det øvrige EU og en række andre lande. Opkald går direkte til de lokale eller regionale alarmcentraler. Opkald er gratis fra både fastnet- og mobiltelefon.

Lande 
112 kan benyttes i alle 27 EU-medlemslande, i Storbritannien og i en række andre europæiske lande, f.eks. Island, Norge, Schweiz, Rusland og Ukraine. I USA og Canada virker 112 også, og det samme er tilfældet i nogle latinamerikanske lande, f.eks. Costa Rica. I Stillehavsområdet virker 112 i f.eks. New Zealand og Vanuatu.

I nogle lande kan ældre alarm-numre stadig bruges som supplement til 112.

Tekniske forhold 
Alarmopkald har fortrinsret. Selv om nettet eventuelt er overbelastet, skulle opkald alligevel nå frem. Ved større brande og katastrofer, hvor mange mennesker samtidig ringer til alarmnummeret, kan der dog opstå kø.

Hvis der ikke er forbindelse til sendemasten fra mobiltelefonen og displayet viser ”Kun nødopkald”, vil opkaldet blive forsøgt ledt ad den hurtigst mulige forbindelse til alarmcentralen.

Hvis telefonen er uden SIM-kort, eller taletid er opbrugt, vil alarmopkald stadig være muligt. I EU er det ikke nødvendigt at taste pinkode for at kunne foretage alarmopkald. For at undgå misbrug er det i nogle lande dog ikke muligt at foretage opkald til 112 fra telefoner uden SIM-kort.

Historie 
Introduktionen af et fælles alarmnummer blev anbefalet af EU-ministerrådet i 1991 på opfordring fra Europakommissionen. Senere blev alarm 112 gjort obligatorisk for EU's medlemslande.

International 112-dag 
I 2007 besluttede Europarlamentet at øge kendskabet til alarm 112 ved at gøre 11. februar (11/2) til ”Europæisk alarm 112 dag”. I 2008 vidste kun 22 % af den europæiske befolkning, at 112 kan bruges i hele Europa. For at øge kendskabet blev der lavet en tre-parts aftale mellem Europakommissionen, Europarlamentet og Europarådet. Her blev 11. februar (11/2) udnævnt til 112-dag. I 2013 var kendskabet til 112 i EU steget til 27 %.

Se også 
 Alarmtelefonnummer

Referencer 

Nødkommunikation
Europa
John Rasmussen

John Rasmussen alias Chilli John (født 12. september 1952 i Varde) er en dansk kok, der har specialiseret i mad til rockmiljøet. Han har lavet mad for blandt andre Elton John, Prince og Bob Dylan.

John Rasmussen drog i 1973 til Aarhus for at læse geologi på Aarhus Universitet og boede på Skjoldhøjkollegiet. Her kom han i en madklub og i festudvalget på Skjoldhøjkollegiet. Efter at være blevet inspireret af den amerikanske kogebog Chili Madness skrevet af Jane Butel, blev hans interesse for chili vakt hvilket senere gav ham navnet Chili John.

Kogebøger fra Chili John 

 Jorden rundt på 80 kalorier ...og derover, 
 The chilenium cookbook, 
 Spis verden,

Kilde 

 Cooking all over the world 

Kokke fra Danmark
Personer fra Varde